ISANDA LAUAS
Tere tulemast saatesse!
Mina olen Martti Ojares
ja mu tänane külaline on Kristoffer Streng Vaasast.
Tere tulemast! - Tänan!
Sa vist sündisid Vaasas? - Jah.
Sa tuled Lõuna-Pohjanmaa rootsikeelsest piirkonnast.
Räägi, millisesse perre sa sündisid, tegeleti teil ka usuasjadega jne.?
Mul on üks vend ja isa, kes elatas meid trubaduurina.
Tema nimi on Hakan.
9-aastaselt hakkasin koos temaga laulma.
Ema oli meil muidugi ka olemas
ja allkorrusel elas ka me vanaema.
Väga turvaline pere oli.
Me palvetasime enne sööki ja enne magama minekut.
See oli selline argipäeva usk.
Ma ei mõelnud kunagi, et Jumalat pole olemas.
See oli meie jaoks nii loomulik.
Laulsin koos isaga ka vaimulikke laule,
mis oli väga hea külv südamesse.
Kui olin kas 13- või 14-aastane, sain Gideoni Seltsilt Uue Testamendi.
Kirjutasin neile, et tahan Jeesuse vastu võtta.
See oli samm edasi.
Võtsin leerikooli õpet väga tõsiselt,
kuna tahtsin kogu südamest uskuda.
Peale seda jätkasin koguduses käimist.
18-aastaselt sain Püha Vaimuga ristitud,
mis oli pöördeliseks hetkeks mu vaimulikus elus.
Piibel ja vaimulikud asjad muutusid väga reaalseteks mu jaoks.
Siis algas mu jüngri periood.
Mis sündmuse ajal sa Püha Vaimuga ristitud said?
Olin Pietarsaaris Oaas-nimelisel noorteüritusel.
Seal oli üks kirikuõpetaja Inglismaalt, kes rääkis Apostlite tegude raamatust.
Ta rääkis, et jüngrid peavad ootama, kuni nad saavad omale väe.
Teemaks olid need leegid... - Püha Vaimu väljavalamine.
Siis see õpetaja andis meile võimaluse -
kes tahtis, võis saada Püha Vaimuga ristitud.
Kõik pidid langetama pea ja kõik, kes tahtsid, pidid tõstma käe.
Sel hetkel ei toimunud kohe midagi,
aga ülistuse ajal tuli mu üle suur võimas laine.
Otsekui šampanja pudelilt oleks kork pealt lennanud.
Peale seda rääkisin kogu öö keeltes.
See kogemus oli võimas.
Millal sa lapseeas märkasid, et oled musikaalne?
Mu vanaisa valmistas viiuleid. Ka mina sain 4-5-aastaselt viiuli.
Mängisin seda mõne aasta, aga tegelikult polnud see minu pill.
Siis hakkasin trumme mängima.
Esimene kontsertreis koos isaga oli meil Jaapanisse.
Olin siis 9-aastane.
Lennufirma Finnair kutsus isa sinna mängima
ja ta võis pere ka kaasa võtta.
Siis küsiti, kas ta peres on kedagi, kes võiks laulda?
Mina olin see, kes seal jaapani keeles laulsin.
Need olid vist Finnairi Aasia liinide avamispidustused.
Jah. Need hakkasid kulgema üle põhjanaba.
Nõukogude Liidu ajal ei saanud otse üle NL lennata.
Nii sa siis märkasid noorena, et sul oli mitmeid ande
nagu su isalgi.
Olid selle juba kodunt kaasa saanud.
Kuidas see aga sealt edasi arenes?
Mainisid hetk tagasi,
et sa said 18-aastaselt Püha Vaimuga ristitud.
Kas seoses sellega
muutus ka su muusika endisest rohkem vaimulikuks?
Sellega oli nii, et...
Ma laulsin 9-aastaselt ka oopereid.
Aga peale Püha Vaimuga ristimist
muutusid usuasjad mulle nii tähtsaks,
et ma ei tahtnud enam laulda ükskõik, mida.
Ilmalikke laule? - Just.
Jeesus oli ainus, kellest tahtsin laulda.
Oled nüüd mõnda aega olnud mitmes luteri kirikus kantor
ehk kiriku eeslaulja.
Seegi oli Jumala juhtimine, sest ma ise polnud sellele mõelnud.
Ise mõtlesin pigem ooperilaulja karjäärile.
Kord aga naabrinaine ütles,
et ühes kirikus on eeslaulja koht vaba ja et see võiks mulle sobida.
Mõtlesin, et võib-olla tõesti ja läksin kirikuõpetajaga rääkima.
Nii saingi selle koha endale,
kuigi ma polnud kunagi varem orelit mänginud.
Aga ma laulsin ilusti kõva häälega ja mängisin klaverit.
Nii ma sinna saingi.
Kuna mu muusikaõpingud olid just sel ajal pooleli,
otsustasin õppida kantoriks.
Läbisin need õpingud Oulu Konservatooriumis.
Nüüd oled sa mitme kuu vältel
näidanud oma vaimulikke ande ja lauluande Soome rahvale.
Oled demonstreerinud seda Kyösti Kallio palve kaudu,
mis on tuntud juba üle 80 aasta.
Sina ja paar lauljat veel olete seda koos esitanud.
Kyösti Kallio palves on võimsad sõnad,
aga sa ise oled sellele ka viisi teinud.
Kuidas see kõik algas?
Soomes ja raadios on see palve üsna päevakorral.
Jaanuaris sain südamesse, et tahaks teha sellele meloodia.
Uurisin välja, et keegi polnud seda varem teinud.
Sain inspiratsiooni ja see oli nii tore,
sest praegu on koroona aeg ja on olnud väga sünge aasta.
See oli tore, et sain Jumalalt sellise anni.
See polnud üldse kerge, sest seda pole kirjutatud lauluks.
Aga Jumal siiski juhtis mind ja ma sain asja tehtud.
Ma ei pidanud sealt palju sõnu eemaldama,
vaid lihtsalt töötlesin seda veidi.
Suurem osa sellest on siiski originaalne.
Andsin selle Ari Koskile kuulamiseks, kes ka seda laulab.
Ta ütles, et siin võiks olla kambas ka naine.
Palvetasin sinna naist,
kellel võiks olla südames palvetada Soome pärast.
Kui palvetasin, kuulsin ühe naise nime - Linda.
Linda Laukkonen.
Nii helistasingi Lindale.
Ta oli huvitatud osalemisest.
Samas küsis telefonis veel,
kas olen mõelnud ka muusikavideo tegemisele?
Mõtlesin: "Ahaa!" See oli minu jaoks uus asi.
Ma polnud varem selliseid asju teinud.
Mul polnud vahendeid selle tegemiseks.
Pidin palvetama ja paluma sponsoreid.
Et kui on soovijaid, siis palusin neil seda toetada.
Seal oli kogu aeg Jumala imeline juhtimine.
Siis otsisin võttegruppi.
Üks grupp küsis üht kindlat summat,
aga ma sain summast maha ja siis veelkord maha.
Selles kõiges oli kogu aeg Jumala juhtimine.
Ühel nädalal aga jäi kogu asi äkki katki.
Mitte midagi ei toimunud.
Mõtlesin, et kuidas see siis nüüd edenema hakkab?
Kuulsin Püha Vaimu mahedat häält:
"Sa pole vist pikka aega kümnist maksnud!"
"Jah Jumal, sul on õigus."
See oli nii malbelt ja väärikalt öeldud. See polnud mingi sundus ega sellist.
Teadsin, et Jumal tahab just seda.
Teadsin, et mu arvel on täpselt see kümnise summa olemas
ja selle ma ka maksin.
Järgmine päev aga helistas vend ja küsis: "Kui palju raha sa vajad?"
Nii et kõik need videoga seotud kulud said kaetud.
See kinnitas veelkord seda, et Jumal on kõige sellega kaasas.
Mu igatsus selle videoga seoses oligi see, et see poleks mingi taak,
aga et seda saaks vabalt levitada
ja võimalikult palju inimesi saaks sellest osa.
Panin selle nädal enne 1. maid Youtube'i üles.
Täna, selle saate tegemise ajal, on 17. juuni
ja seda videot on vaadanud üle 35 000 inimese.
Lisaks veel televaatajad.
Seegi oli Jumala juhtimine, et seda sai 1. mai pühadel näha.
Te harjutasite selle laulmist.
Kuna sellel palvel on väga võimsad sõnad,
siis kuidas see teid kolme mõjutas, kes te seda harjutasite?
Kõik usklikud
ja veelgi enam mu kolleegid mõistavad, millest jutt käib.
Esmane salvestus toimus stuudios.
Ehk siis muusika sai enne video filmimist linti võetud.
Eppu Putkinen andis meile häid ideid ja tegi meiega kõvasti koostööd.
Tema idee oli, et salvestaksime selle Nivala kirikus.
President Kyösti Kallio muuseumis oli ka tema vana töölaud.
Et siis, Kallio on kaasatud kogu loosse,
aga samas ka mitte liiga palju.
Ma siis esindan teda selle videos.
Presidendi rollis siis muidugi, palvetades Soome eest.
See on tähtis.
Millist tagasisidet oled selle muusika eest saanud?
Väga palju head tagasisidet.
Eriti Youtube's on palju kommentaare ja paljudele on see meeldinud.
Nad on tänulikud
ja rõhutavad, et see on täna väga ajakohane.
Mõned palvetavad selle järgi igal hommikul
ja panevad selle mängima.
See on hea tunne, et inimestele see meeldib.
Mis sa arvad, avab see su jaoks uusi võimalusi heliloominguks jne.?
Usun, et Jumal juhib, kuidas mu teerada kulgeb.
See on tore, kui suur publik näeb, mida olen teinud.
Muidugi hakkan saama rohkem võimalusi.
Tahan laulda Jumala auks.
Olen Jumala käest saanud väga palju abi ja tervenemist.
Olen paljudest rasketest asjadest tõeliselt vabaks saanud
ja olen selle eest nii tänulik.
Nii tahan jagada nii sellest, kui ka rõõmusõnumist,
et Jumal saab vabastada ja tervendada.
Oled läbi teatud võitluste jõudnud tänasesse päeva
ja nagu äsja ütlesid,
see on toonud kaasa tänu selle eest, et Jumal on olnud hea.
Me näitame täna seda muusikavideot, kestab 8 minutit,
aga meil on hetkel veel veidi aega.
Oled olnud mitmes luteri kirikus eeslauljana.
Kuidas sulle tundub Soome kristluse olukord?
Me vajame kõikides kogudustes rohkem Jeesust.
See on selge.
Me vajame ka rohkem Püha Vaimu.
See on ohtlik, kui religioossus ja rituaalid hakkavad domineerima.
Just Pühale Vaimule peaks rohkem ruumi andma,
et Tema saaks mõjutada.
Samuti tuleb teiste eest palvetada.
See on tähtis, sest Jumal ei taha, et oleksime haiged või halvas tujus.
Ta tahab anda meile rõõmu.
Rõõmu ja ülikülluslikku elu.
Nüüd aga annan sulle vaba sõna, enne, kui käivitame su muusikavideo.
Armas Soome ja kaasmaalased.
Me laulame selles presidendi palves: "Sinu armastus olgu meie jõud!"
Armastagem üksteist! See on kõige suurem käsk.
Jätkem sinnapaika kõik vihakõned ja mured.
Vaadakem Jeesusele,
sest Jeesus on ainukene Päästja ja ainukene elutee.
Ta on ainukene, kes saab meid päästa.
Aamen.
Aitäh! Nii on, nagu sa ütlesid, et Jeesus on võtmenimi
ja vaid Tema nimi võib meid kord sihtpunkti kohale viia.
Aitäh selle saate eest
ja me jääme nüüd põnevusega su videot vaatama.
- Aamen. Aitäh!
Aitäh, et olid siin saates
ja saame ka edaspidi kuulda sinu muusikalisest loomingust.
Aitäh! - Tänan!
Presidendi palve
Meie taevane Isa, vaata oma armu läbi me rahva peale
Sa lõid selle rahva ja armastad seda
Sa näed, millises suures ohus see on
Seepärast me palvetame Su poole, seepärast me palvetame Su poole
Jumal aita meid me hädas! Ära lase meil hukkuda!
Lase meil pöörduda patu ja seadusetuse teedelt
Mis viivad me rahva hävingusse
Jumal, anna meile armu!
Issand Jeesus, ilma Sinuta
Oleme jõuetud hävitavate jõudude ees
Need tulvavad üle me rahva ja mürgitavad seda
Seepärast me kiitleme Su võidust kurjuse vaimuvägede üle
Millede mõjud on iga päev sõnades ja pildis avalikult nähtavad
Jumal, Sa võitsid Kolgata ristil pimeduse väed
Need peavad taganema, sest me ülistame Su nime üle nende
Usume, et suudad kaitsta inimesi saatanliku eksituse eest
Jumal, anna meile armu!
Aita meid Püha Vaimu läbi alustada oma elus võitlust patu vastu
Ja olema vastupidavad, kuni lõpuni
Tee meid märgiks meie rahva keskel
Sinu vabastava armu läbi
Täida meid oma armastusega, et oleksime kuulekad Su käskudele
Olgu Su armastus meis see vägi
Mis võidab pimeduse väed me rahva seas
Oh Jeesus, olgu Sinu armastus see vägi,
mis võidab pimeduse väed me rahva seas
Issand Jeesus, me suudame kõik koos Sinuga
Sellesse me usume
Jumal anna meile armu!
Aamen
Sinu armastus olgu meis see vägi,
mis võidab pimeduse väed me rahva seas
Oh Jeesus, Sinu armastus olgu meis see vägi
Mis võidab pimeduse väed me rahva seas
Aamen
Tegu oli president Kyösti Kallio palvega
Soome Talvesõja ajal 1939. aastal.
Rohkem infot: www.kristofferstreng.fi
Video on filmitud Nivala kirikus ja Kalervo Kallio muuseumis 2021. a.
www.kristofferstreng.fi
Suurim tänu aga kuulub Kolmainu Jumalale!
Hoidku ja varjaku Ta ikka me maad!
Kui soovid toetada Eesti TV7 tööd, helista 900 1770 (kõne hind 10 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa